Hugo Vidémont

Hugas Videmonas (; g. 1993 m. vasario 19 d.) – futbolininkas iš Prancūzijos, žaidžiantis saugo pozicijoje. Lietuvoje atstovavo „Žalgirio“ klubui.

Karjera 
Hugo sužaidė 110 rungtynių Prancūzijos „Ligue 2“ pirmenybėse, kai atstovavo „Clermont Foot“ ir „Ajaccio“. Ligue 2 pirmenybėse pasižymėjo dešimčia įvarčių.

2017 m. žaidė Lenkijoje ir atstovavo Wisła Kraków SSA. Per aštuonerias rungtynes jis atliko tris rezultatyvius perdavimus.

Belgijos „Tubize“ klube žaidė 2017–2019 m. ir per tą laiką sužaidė 49 rungtynes, pasižymėjo penkiais įvarčiais ir keturiais rezultatyviais perdavimais.

Vilniaus "Žalgiris" 
2019 m. rugpjūčio 12 d. pranešta, kad tapo Vilniaus „Žalgirio“ nariu. Debiutavo 2019 m. rugpjūčio 31 d. rungtynėse prieš FK Palanga. Pasirodė po keitimo ir aikštėje praleido 29 minutes. Iš viso 2019 m. A lygos sezone sužaidė 12 rungtynių ir pasižymėjo dviem įvarčiais. 2020 m. pandemijos metu liko Lietuvoje, po karantino pabaigos tęsė karjerą Vilniaus „Žalgiryje“. Po 16 sužaistų rungtynių A lygoje buvo pelnęs devynis įvarčius ir buvo rezultatyviausias žaidėjas visoje A lygoje. Artimiausias persekiotojas Linas Pilibaitis iš FK Kauno Žalgiris buvo pelnęs 7 įvarčius, o komandos draugai (iš FK Žalgiris) Liviu Antal ir Richlord Ennin buvo pelnę po keturis įvarčius. 2020 m. lapkričio 14 d. įvyko lemiamos rungtynės prieš FK Sūduva, kurios turėjo nulemti kuri komanda taps čempionais. Šiose rungtynėse prancūzas pelnė du įvarčius į marijampoliečių vartus ir svarbiai prisidėjo prie to, kad FK Žalgiris taptų čempionais. Iš viso per sezoną žaidėjas pelnė 13 įvarčių ir tapo rezultatyviausiu lygos žaidėju.

2021 m. birželio 11 d. rungtynėse prieš FK Sūduva žaidėjas pelnė įvartį, surinko 288 „InStat“ naudingumo balus ir buvo išrinktas į simbolinę turo rinktinę.

2021 m. birželio 27 d. rungtynėse prieš „Nevėžį“ pelnė antrą rungtynių įvartį ir svariai prisidėjo prie žalgiriečių pergalės šiose rungtynėse. Galutinis rezultatas 2:0.

2021 m. spalio 14 d. rungtynėse prieš „Nevėžį“ pelnė tris įvarčius ir svariai prisidėjo prie žalgiriečių pergalės šiose rungtynėse. Galutinis rezultatas 6:0.

2021 m. spalio 23 d. LFF taurės turnyro finale pasižymėjo pelnydamas du įvarčius. FK Žalgiris nugalėjo varžovus rezultatu 5:1 ir tapo taurės laimėtojais.  Hugas Videmonas buvo pripažintas naudingiausiu finalo rungtynių žaidėju.

„Žalgirio“ gretose H. Videmontas sužaidė 67 rungtynes „Optibet A lygoje“ ir pelnė 32 įvarčius.

FK Aktobe 
2021 m. gruodžio pabaigoje tapo aišku, kad žaidėjas persikelia į kazachų Premjer lygą ir atstovaus „Aktobės“ klubui.

Statistika 
 A lygos statistika

Spalvų reikšmės: 
 Ekipa žaidė A lygoje;

Laimėjimai

Komadiniai pasiekimai 
 su FK Žalgiris
 A lyga 
 čempionas: 2020, 2021 m.
 vicečempionas: 2019 m.

 LFF taurės laimėtojas: 2021

 Supertaurė: 2020

Asmeniniai pasiekimai 
 Geriausias 2020 m. liepos mėnesio A lygos žaidėjas.
 Geriausias 2020 m. rugsėjo–lapkričio mėn. atkarpos žaidėjas.
 Rezultatyviausias 2020 m. A lygos žaidėjas; pelnė 13 įvarčių.
 Geriausias 2021 m. birželio mėnesio žaidėjas.
 Geriausias 2021 m. spalio mėnesio žaidėjas.
 Rezultatyviausias 2021 m. A lygos žaidėjas, pelnęs 17 įvarčių.
 Daugiausiai 2021 m. A lygoje atlikęs rezultatyvių perdavimų (14).
 Išrinktas į simbolinę 2021 m. A lygos rinktinę.
 Geriausias Lietuvoje žaidžiantis futbolininkas: 2021 m.

Šaltiniai

Nuorodos 
 alyga.lt
 lietuvosfutbolas.lt
 Soccerway
 foot-national.com
 footballdatabase.eu
 transfermarkt.com

Prancūzijos futbolininkai
Užsienio futbolininkai Lietuvos komandose